open-index/open-wikipedia-markdown huggingface dataset:
Miktlantekutlis

**Miktlantekutlis** ( „Miktlano valdovas“) – actekų požeminio pasaulio ir pragaro valdovas. Vaizduotas kaip griaučiai arba žmogus su kaukole galvos vietoje. Jo palydovai – šikšnosparnis, voras ir pelėda.

Pasak mito, Kecalkoatlis nusileidęs į devintąjį pragarą pas Miktlantekutlį, kad gautų mirusiųjų kaulus ir sukurtų naujus žmones. Žinodamas, kad Miktlantekutlis yra nepatiklus ir apgavikas, Kecalkoatlis, gavęs ko norėjęs, leidęsis bėgti. Įširdęs Miktlantekutlis persekiojęs Kecalkoatlį ir įsakęs putpelei, kad ši užpultų dievą. Skubėdamas Kecalkoatlis sukniubęs ir išbarstęs bei sulaužęs kaulus. Vargais negalais juos surinkęs, Kecalkoatlis atnešęs į pasaulį, tada apšlakstęs savo krauju ir taip sukūręs žmones. Kadangi sulaužyti kaulai buvę skirtingų dydžių, tai ir dabar žmonės, pasak actekų, nevienodi ūgiu.

## Šaltiniai
Aleksander Krzyżanowski

**Aleksander Krzyżanowski** (1895 m. vasario 18 d. Brianske – 1951 m. rugsėjo 29 d. Varšuvoje) – Lenkijos karininkas, partizanų vadas, pulkininkas, Armijos Krajovos Vilniaus apskrities komendantas (slapyvardis *Wilk* – *Vilkas*).
Koatlikuė

**Koatlikuė** ( „su gyvačių rūbu“) arba ***Koatlantunan*** (*Cōātlāntonān* „mūsų gyvačių žemės motina“) – actekų žemės ir mirties deivė, Uicilopočtlio motina.

Pasak mito, Koatlikuė buvusi pamaldžia našle ir gyvenusi podraug su savo sūnumis – Senconuicnaua (*centzonhuitznāhua* „400 pietinių žvaigždžių“) ir dukterimi, mėnulio deive Kojolšauke (*Coyolxauhqui*). Kasdien Koatlikuė užlipdavusi atnašavimui į Koatepeko kalną. Sykį kalno viršūnėje iš dangaus link jos nukritęs plunksnų kamuolys kurį Koatlikuė paslėpusi už juostos. Tas kamuolys paslaptingai dingęs, o Koatlikuė greitai pajutusi esanti nėščia. Tai sužinoję sūnūs įpykę, o dukteris patarusi jiems nužudyti gėdą atnešusią motiną. Bet vaikas įsčiose pažadėjęs apginti Koatlikuę. Prisiartinus žudikams, Uicilopočtlis gimęs ir išbaidęs sūnus, o Kojolšaukei nukirtęs galvą.

Koatlikuė yra Žemės įpaveikslinimas, iš kurios kasdien pakyla saulė–Uicilopočtlis, išvaikantis mėnulį ir žvaigždes. Kita vertus, Koatlikuė yra mirties deivė, nes praryja visa, kas gyva.

## Šaltiniai
Krikštaponio rinktinė

**Krikštaponio rinktinė** – rezistencinio pasipriešinimo partizanų Vyčio apygardos rinktinė, veikusi Panevėžio apskrityje 1949–1951 m. Daugiausia veiklą vykdė Krekenavos, Miežiškių, Naujamiesčio, Panevėžio, Raguvos, Ramygalos ir Vadoklių valsčiuose. Rinktinė pavadinta 1945 m. žuvusio apygardos vado Juozo Krikštaponio vardu.

## Rinktinės vadai

Vyčio apygardai vadovaujant Alfonsui Smetonai–*Žygaudui*, 1949 m. jo įsakymu įsteigta Krikštaponio rinktinė. Jai vadovavo Jonas Baltušnikas–*Vienuolis*. Krikštaponio rinktinė 1949 m. turėjo nemažai ginkluotų susirėmimų su priešu. Didelė netektis partizanus ištiko liepos 31 d. Tada Vadoklių valsčiaus Šilagalio miške žuvo Vyčio apygardos štabo viršininkas Kostas Tvaska–*Rugelis*, rinktinės vadas J.Baltušnikas–*Vienuolis*. Pastarajam žuvus, Krikštaponio rinktinės vadu tapo Antanas Vaičekonis–*Šermukšnis* (žuvo 1951 m. kovo 9 d.). 

1950 m. rugpjūčio 17 d. Vyčio apygardos vadu tapus Mykolui Šemežiui*–Arui*, Krikštaponio rinktinei vadovauti paskirtas Mykolas Janulis–*Tautvydas*. 1951 m. su Briedžio rinktine sujungta į Gedimino rinktinę.

## Literatūra

* Visuotinė lietuvių enciklopedija. XI t. – Vilnius: Mokslo ir enciklopedijų leidybos institutas, 2007, p. 48.

## Nuorodos

* Lietuvos partizanų Vyčio apygarda
Briedžio rinktinė

**Briedžio rinktinė** – Lietuvos partizanų Vyčio apygardos rinktinė, veikusi Panevėžio apskrityje 1949–1951 m. Apėmė Ukmergės ir Kėdainių apskrityse su okupaciniu režimu kovojusius partizanų būrius. Pavadinta vieno pirmųjų apygardos vadų Danieliaus Vaitelio–*Briedžio* garbei.

## Rinktinės vadai

1949 m. Alfonso Smetonos–*Žygaudo* įsakymu įsteigta Briedžio rinktinė, vadu paskirtas Mykolas Šemežys–*Aras, Putinas*. 1950 m. rugpjūčio 17 d. M. Šemežiui–*Arui* tapus Vyčio apygardos vadu, Briedžio rinktinės vadu paskirtas Jonas Kalvaitis–*Pažįstamas*.

1951 m. pradžioje į Vyčio apygardą atvyko LLKS Prezidiumo narys Jonas Kimštas-Žalgiris. Jo įsakymu sudaryta Gedimino rinktinė, į kurią įjungta Briedžio rinktinė.

## Nuorodos

* Lietuvos partizanų Vyčio apygarda 
* Vyčio apygardos Briedžio rinktinės archyvinių dokumentų rinkinys

1951 m. šios dvi rinktinės sujungtos į vieną Gedimino rinktinę.
Choleros vakcina

**Choleros vakcina** – vakcina, skirta apsisaugoti nuo choleros. Jos veiksmingumas pirmuosius šešis mėnesius po skiepijimo siekia maždaug 85 %, o per pirmuosius metus – maždaug 50–60 %. Po dvejų metų veiksmingumas dar sumažėja ir nesiekia 50 %. Imunizavus didelę dalį populiacijos, neskiepyti asmenys gali turėti naudos dėl vadinamojo bendruomenės imuniteto. Pasaulio sveikatos organizacija rekomenduoja didelės rizikos grupės asmenims šias vakcinas naudoti kartu su kitomis priemonėmis. Paprastai rekomenduojama skirti dvi arba tris dozes per burną vartojamo preparato pavidalu. Tam tikrose pasaulio šalyse preparatas tiekiamas ir injekcijų forma, tačiau jų prieinamumas mažesnis.

## Saugumas
Abiejų tipų galimos įsigyti per burną vartojamos vakcinos iš esmės saugios. Gali pasireikšti lengvas pilvo skausmas arba viduriavimas. Šis skiepas saugus nėštumo laikotarpiu ir asmenims, kurių nusilpusi imuniteto funkcija. Vakcina registruota daugiau kaip 60 šalių. Šalyse, kuriose liga pasitaiko dažnai, jos naudojimas gali būti ekonomiškai veiksmingas.

## Istorija ir kultūra
Pirmosios vakcinos prieš cholerą sukurtos XIX amžiaus pabaigoje. Tai pirmoji laboratorijoje sukurta vakcina, kuri buvo naudota plačiu mastu. Per burną vartojamos formos vakcina pirmą kartą registruota 1991 m. Ji įtraukta į Pasaulio sveikatos organizacijos būtinųjų vaistų sąrašą, kurį sudaro svarbiausi pagrindinės sveikatos priežiūros vaistai. Vieno asmens imunizavimo nuo choleros kaštai siekia nuo 0,1 iki 4,0 JAV dolerių.

## Nuorodos
Lapaininiai

**Lapaininiai** () – malpigijiečių (*Malpighiales*) eilės augalų šeima. Labai artima *[[Picrodendraceae]]* šeimai. Dauguma lapaininių rūšių auga atogrąžose.

Keletas rūšių yra veisiamos: *[[Andrachne]]*, driežmedis (*Antidesma*), *[[Margaritaria]]* ir lapainis (*Phyllanthus*). Driežmedis, *[[Baccaurea]]*, lapainis, uapaka (*Uapaca*) veda valgomus vaisius.

Pasaulyje yra apie 2000 rūšių. Priklausomai nuo autorių šeima sudaro 54–60 genčių. Didžiausios gentys ir apytikslis rūšių skaičius: lapainis (*Phyllanthus*) (1270), *[[Cleistanthus]]* (140), driežmedis (*Antidesma*) (100), *[[Aporosa]]* (90), uapaka (*Uapaca*) (60), auksūnas (*Baccaurea*) (50) ir žviegždras (*Bridelia*) (50).

;Klasifikacija

Pošeimis *[[Antidesmatoideae]]* 6 tribos
* Triba *[[Antidesmateae]]* 5 potribiai
** Potribis *[[Antidesmatinae]]* 2 gentys
*** Driežmedis (*Antidesma*)
*** *[[Thecacoris]]*
** Potribis *[[Hieronyminae]]* 1 gentis
*** *[[Hieronyma]]*
** Potribis *[[Hymenocardiinae]]* 2 gentys
*** *[[Didymocistus]]*
*** *[[Hymenocardia]]*
** Potribis *[[Leptonematinae]]* 1 gentis
*** *[[Leptonema]]*
** Potribis *[[Martretiinae]]* 2 gentys
*** *[[Apodiscus]]*
*** *[[Martretia]]*
* Triba *[[Bischofieae]]* 1 gentis
** *[[Bischofia]]*
* Triba *[[Jablonskieae]]* 2 gentys
** *[[Jablonskia]]*
** *[[Celianella]]*
* Triba *[[Scepeae]]* 8 gentys
** *[[Aporosa]]*
** *[[Ashtonia]]*
** Auksūnas (*Baccaurea*)
** *[[Distichirrhops]]*
** *[[Maesobotrya]]*
** *[[Nothobaccaurea]]*
** *[[Protomegabaria]]*
** *[[Richeria]]*
* Triba *[[Spondiantheae]]* 1 gentis
** *[[Spondianthus]]*
* Triba *[[Uapaceae]]* 1 gentis
** Uapaca (*Uapaca*)
Pošeimis *[[Phyllanthoideae]]* 4 tribos
* Triba *[[Bridelieae]]* 5 potribiai
** Potribis *[[Amanoinae]]* 1 gentis
*** *[[Amanoa]]*
** Potribis *[[Keayodendrinae]]* 1 gentis
*** *[[Keayodendron]]*
** Potribis *[[Pseudolachnostylidinae]]* 4 gentys
*** *[[Cleistanthus]]*
*** *[[Pentabrachion]]*
*** *[[Pseudolachnostylis]]*
*** Žviegždras (*Bridelia*)
** Potribis *[[Saviinae]]* 5 gentys
*** *[[Croizatia]]*
*** *[[Discocarpus]]*
*** *[[Gonatogyne]]*
*** *[[Savia]]*
*** *[[Tacarcuna]]*
** Potribis *[[Securineginae]]* 2 gentys
*** *[[Lachnostylis]]*
*** *[[Securinega]]*
* Triba *[[Phyllantheae]]* 5 gentys
** Lapainis (*Phyllanthus*)
** *[[Lingelsheimia]]*
** *[[Margaritaria]]*
** Perlūnė (*Flueggea*)
** *[[Plagiocladus]]*
* Triba *[[Poranthereae]]* 8 gentys
** *[[Actephila]]*
** *[[Andrachne]]*
** *[[Leptopus]]*
** *[[Meineckia]]*
** *[[Oreoporanthera]]*
** *[[Poranthera]]*
** *[[Zimmermannia]]*
** *[[Zimmermanniopsis]]*
* Triba *[[Wielandieae]]* 2 potribiai
** Potribis *[[Astrocasiinae]]* 3 gentys
*** *[[Astrocasia]]*
*** *[[Chascotheca]]*
*** *[[Heywoodia]]*
** Potribis *[[Wielandiinae]]* 3 gentys
*** *[[Chorisandrachne]]*
*** *[[Dicoelia]]*
*** *[[Wielandia]]*

## Šaltiniai
Bischofia javanica

***Bischofia javanica*** () – lapaininių (*Phyllanthaceae*) šeimos augalų rūšis. Natūraliai auga nuo pietinės ir pietrytinės Azijos iki Australijos ir Polinezijos, taip pat Š. Amerikoje. Į Š. Ameriką atvežtas kaip dekoratyvinis augalas, bet dabar laikomas invazine rūšimi.

Mediena tamsiai raudonos spalvos, tanki, naudojama baldų gamybai, kaip statybinė medžiaga. Iš vaisių gaminamas vynas. Sėklos valgomos, turi 30–54 % aliejų. Šaknys naudojamos medicinoje.

;Sinonimai

* *Andrachne trifoliata* Roxb., Fl. Ind. ed. 1832, 3: 728 (1832)
* *Stylodiscus trifoliatus* (Roxb.) Benn., Pl. Jav. Rar.: 133 (1838)
* *Bischofia cummingiana* Decne. in Jacquem., Voy. Inde 4: 153 (1844)
* *Bischofia oblongifolia* Decne. in V.Jacquemont, Voy. Inde 4: 152 (1844)
* *Bischofia roeperiana* Decne. in V.Jacquemont, Voy. Inde 4: 153 (1844)
* *Bischofia toui* Decne. in V.Jacquemont, Voy. Inde 4: 153 (1844)
* *Andrachne apetala* Roxb. ex Wall., Numer. List: 7956 (1847), nom. inval
* *Bischofia trifoliata* (Roxb.) Hook., Hooker’s Icon. Pl. 9: t. 844 (1851)
* *Phyllanthus gymnanthus* Baill., Adansonia 2: 240 (1862)
* *Bischofia leptopoda* Müll. Arg. in A.P.de Candolle, Prodr. 15(2): 479 (1866)
* *Microelus roeperianus* (Decne.) Wight & Arn., Edinburgh New Philos. J. 14: 298 (1833)

## Galerija

Bischofia javanica (flowers,leaves).jpg|
Koka Kolovai.jpg|
Ficus on Bischofia javanica.jpg|
Bischofia javanica flowering.jpg|
Bischof javan 130116-0496 blt.JPG|


## Šaltiniai
Tarptautinė golfo federacija

**Tarptautinė golfo federacija** () – tarptautinė sporto federacija, kurią Tarptautinis olimpinis komitetas pripažįsta kaip pasaulinio golfo organizaciją. Federacijos nariai priklauso dviem grupėms – 132 nacionalinės golfo federacijos iš 126 šalių ir 22 profesionalūs nariai (profesionalūs golfo turai ir asociacijos). 

Federacija buvo įkurta 1958 m. kaip tarptautinių mėgėjų golfo turnyrų organizatorė. Ji rengia du tarptautinius turnyrus – Eizenhauerio trofėjaus turnyrą vyrams ir Espirito Santo trofėjaus turnyrą moterims. Iki 2003 m. organizacija vadinosi Pasaulinė golfo pradedančiųjų taryba.

## Šaltiniai

## Nuorodos
* Oficiali organizacijos svetainė
Rio Haryanto

**Rio Harjantas** (*Rio Haryanto*, g. 1993 m. sausio 22 d.) – Indonezijos lenktynininkas, nuo 2016 m. sezono atstovaujantis Formulės 1 Manor Racing ekipai. Jis tapo pirmuoju Formulės 1 lenktynininku iš Indonezijos.

Savo lenktynininko karjerą sportininkas pradėjo 2008 m. dalyvaudamas trijuose Azijos čempionatuose – Formula Renault, Formulės 2.0 ir Formulės BMW Ramiojo vandenyno lenktynėse. Vėliau jis dalyvavo Formulės BMW Europos, GP3 ir GP2 čempionatuose.

2009 m. Rio Haryanto tapo Formulės BMW ramiojo vandenyno lenktynių čempionu.

2010 m. indonezietis buvo Virgin Racing komandos bandytoju.

## Nuorodos

* Oficialus lenktynininko puslapis

## Šaltiniai
Tomas Rinkūnas

**Tomas Rinkūnas** (g. 1984 m.) – Lietuvos aktorius.

## Vaidmenys
### Teatre
* 2007 Raudonikis – Justinas Marcinkevičius. „Grybų karas“, rež. Paulius Ignatavičius, VVMT
* 2007 Berniukas Kirmėliukas – „Mano batai buvo du“, rež. Gintarė Latvėnaitė, VVMT
* 2008 Dima, studentas – Aleksej Slapovskij. „Batraištis, arba mylėjau, myliu, mylėsiu... “, rež. Kirilas Glušajevas, VVMT
* 2008 Džojus – Jim Robert Cartwright. „Kelias“, rež. Artūras Areima, VVMT
* 2008 Jaunuolis – Eugenijus Ignatavičius, Jonas Vaitkus. „Svajonių piligrimas“, rež. Jonas Vaitkus, VVMT
* 2008 Horacijus išorinis – Michal Walczak. „Kelionė į kambario vidų“, rež. A. Areima, Menų spaustuvė
* 2009 Trigorinas – Anton Čechov. „Žuvėdra“, rež. Rimas Tuminas, VVMT
* 2011 Jupiteris – Peter Hacks. „Amfitrionas“, rež. A. Areima, VVMT
* 2012 Katinas Sekretorius – „Mama katinas“, rež. Evaldas Jaras, VVMT
* 2013 Johanessas Bramsas – Israela Margalit. „Trio“, rež. Peteris Galambosas (Vengrija), VVMT
* 2014 Dovydžiukas – Juozas Tumas-Vaižgantas. „Dėdės ir dėdienės“, rež. Gabrielė Tuminaitė, VVMT
* 2014 Kazimieras Pokštas – Marius Ivaškevičius. „Madagaskaras“ (2004), rež. Rimas Tuminas, VVMT
* 2014 Aleksandras Petrovičius Kalabuškinas, kaimynas – Nikolaj Erdman. „Savižudis“, rež. G. Tuminaitė, VVMT
* 2014 Nykštukas Gudrutis – „Septyni nykštukai ieško Snieguolės“, rež. E. Jaras, VVMT
* 2015 Bedalis – Paulina Pukytė. „Bedalis ir labdarys“, rež. G. Tuminaitė, VVMT
* 2016 „Europiečiai“, rež. P. Ignatavičius, VVMT
* 2016 Robertas Dadlis – Friedrich von Schiller. „Marija Stiuart“, rež. A. Areima, VVMT
* 2018 Fantazijus – Alfred de Musset. „Fantazijus“, rež. G. Tuminaitė (2017), VVMT
* 2018 N.N. – pagal Thomas Mann noveles „Manno laimė“, rež. Gulnaz Balpeisova, VVMT
* 2019 Lukas – „12 gramų į šiaurę“, rež. A. Špilevoj, VVMT
* 2020 Baltasis – „Čia nebus mirties“, rež. G. Tuminaitė, VVMT
* 2020 Paukštinis – Andrej Kureičik. „Įžeisti. Baltarusi(j)a“, rež. G. Tuminaitė, VVMT
* 2021 Darbininkas - A. Čechov. „Dėdė Vania", rež. Tomislav Janežič (Slovėnija), VVMT
* 2021 Valentinas 2 - Mantas Vaitiekūnas. „Ką/Stingas", rež. M. Vaitiekūnas, VVMT

### TV
Vaidino lietuviškuose serialuose:
* „Nemylimi“
* „Svetimi“
* „Pasmerkti“
* „Moterų laimė“
* „Moterys meluoja geriau“
* „Rezidentai“
* „Mano mylimas prieše“
* „Kriminalistai“
* „Rimti reikalai“

## Įvertinimas
* 2010 „Fortūnos“ diplomas už darnų kūrybinį duetą su T. Vaškevičiūte (pagal Schillerio pjesę „Klasta ir meilė“. „Laimingi“, rež. Artūras Areima)
* 2013 „Auksinis scenos kryžius“ už geriausius 2012 m. nepagrindinius vaidmenis: Karlas spektaklyje „Plėšikai“ (rež. A. Areima, NKDT) ir Kasijus spektaklyje „Julijus Cezaris“ (rež. A. Areima, OKT)
* 2014 „Auksinio scenos kryžiaus“ nominacija (Lopachinas – Anton Čechov „Vyšnių sodas“, rež. A. Areima)
* 2015 „Auksinio scenos kryžiaus“ nominacija (Vasia – „Kartu“, rež. A. Areima)

## Šaltiniai
In Case You Didn’t Know

**In Case You Didn’t Know** – antrasis studijinis britų atlikėjo Olly Murs albumas, išleistas 2011 m. lapkričio 25 d. Prieš išleidžiant albumą, buvo išleisti du singlai „Heart Skips a Beat“ ir „Dance with Me Tonight“, pasiekę pirmąsias vietas Jungtinės Karalystės singlų reitinge. Nepaisant to, jog albumas sulaukė nevienodų kritikų įvertinimų, jis debiutavo pirmojoje Jungtinės Karalystės albumų reitingo vietoje, tapdamas pirmuoju atlikėjo įrašu, pasiekusiu reitingo viršūnę.

2018 m. lapkričio mėnesio duomenimis, Jungtinėje Karalystėje parduota virš 1,12 milijono albumo kopijų.

## Dainų sąrašas

## Išnašos
Bischofia

***Bischofia*** – lapaininių (*Phyllanthaceae*) šeimos augalų gentis. Natūraliai auga nuo pietinės ir pietrytinės Azijos iki Australijos ir Polinezijos, taip pat Š. Amerikoje. Į Š. Ameriką *[[Bischofia javanica]]* atvežtas kaip dekoratyvinis augalas, bet dabar laikomas invazine rūšimi.

;Rūšys
* *[[Bischofia javanica]]* Blume
* *[[Bischifia polycarpa]]* (H.Lév.) Airy Shaw

;Sinonimai

* *Microelus* Wight & Arn.
* *Stylodiscus* Benn.

## Šaltiniai
Eleonora Ravickienė

**Eleonora Chainauskaitė-Ravickienė** (1916 m. sausio 24 d., Junkūnai – 2004 m. sausio 6 d.) – Lietuvos kraštotyrininkė, nusipelniusi mokytoja, visuomenininkė.

## Biografija
1935 m. baigė Rokiškio gimnaziją, 1938 m. – vokiečių kalbos studijas Klaipėdos pedagoginiame institute. Baigusi studijas mokytojavo Klaipėdos krašte, vėliau Kuršėnuose. Gelbėdamasi nuo karo, persikėlė mokytojauti į Kantaučius, Plungę. Dirbo vakarinėje bei Plungės 3-ojoje vidurinėje mokykloje. Vėliau dėstė vokiečių ir prancūzų kalbas Statybos technikume. Aktyviai dirbo visuomeninį darbą. Septynerius metus buvo Plungės Raudonojo Kryžiaus draugijos pirmininkė, įkūrė medicinos seserų kursus.

Kraštotyros veiklą pradėjo pokaryje, gyvendama Plungėje. Dirbdama Statybos technikume, įsikūrusiame Plungės dvare, pradėjo rinkti dvaro istoriją, įkūrė kraštotyros muziejų. Parašė dvi knygas, straipsnių Lietuvos, Lenkijos ir Baltarusijos spaudoje. Savo darbų ir asmeninį archyvą padovanojo Žemaičių dailės muziejui.

## Šeima
Vyras – Jonas Ravickas, vaikai – Jonas ir Regina.

## Bibliografija
* „Atsisveikinimas su Tėvyne“ (1992 m.)
* „Šimtmečių takais“ (1997 m.)

## Pripažinimas
* Plungės miesto garbės pilietė;
* 1994 m. – Prancūzijos ambasadoriaus Philip de Suremain padėka už įnašą į lietuvių-prancūzų draugystę;
* 1996 m. – Didžiojo Lietuvos kunigaikščio Gedimino ordino 1-ojo laipsnio medalis už nuopelnus Lietuvos kultūrai;
* 2002 m. – Lenkijos Respublikos medalis „Už nuopelnus lenkų kultūrai“.

## Šaltiniai
Šveicarija (reikšmės)

**Šveicarija** vadinama:

* Šveicarija (, , , ) – valstybė vidurio Europoje.

Taip pat vadinamos gyvenvietės:
* Lietuvoje:
** kaimas Jonavos rajone.
** Vilniaus miesto savivaldybėje buvusi vietovė - Šveicarija.
* Lenkijoje:
** gyvenvietė Suvalkų mieste ().
Dirvinės startos

**Dirvinės startos** (*Geospiza*) – tanagrinių (*Thraupidae*) šeimos paukščių gentis. Šios genties paukščiai aptinkami tik Galapaguose. Anksčiau buvo priskiriama startinių (*Emberizidae*) šeimai.

;Rūšys

* Didžioji dirvinė starta (*Geospiza magnirostris*) Gould, 1837
* Didžioji kaktusinė dirvinė starta (*Geospiza conirostris*) Ridgway, 1890
* Mažoji dirvinė starta (*Geospiza fuliginosa*) Gould, 1837
* Mažoji kaktusinė dirvinė starta (*Geospiza scandens*) Gould, 1837
* Smailiasnapė dirvinė starta (*Geospiza difficilis*) Sharpe, 1888
* Vidutinė dirvinė starta (*Geospiza fortis*) Gould, 1837

## Galerija

Geospiza conirostris -Espanola Island, Galapagos, Ecuador-8.jpg|Didžioji kaktusinė dirvinė starta 
Vampire finch (4229090408).jpg|*[[Geospiza difficilis septentrionalis]]*
Geospiza fortis.jpg|Vidutinė dirvinė starta
Large ground finch (4229044630).jpg|Didžioji dirvinė starta
Finch (4228237787).jpg|Mažoji kaktusinė dirvinė starta

## Šaltiniai
Mažoji dirvinė starta

**Mažoji dirvinė starta** (*Geospiza fuliginosa*) – tanagrinių (*Thraupidae*) šeimos paukščių rūšis. Šios rūšies paukščiai aptinkami tik Galapaguose. Anksčiau buvo priskiriama startinių (*Emberizidae*) šeimai. Minta smulkiomis sėklomis, valo parazitus nuo galapagų vėžlių, jūrinių iguanų ir *[[Conolophus subcristatus]]* odos.

Mažoji dirvinė starta yra viena iš Darvino kikilių grupės rūšių. Kai Čarlzas Darvinas 1835 m. pirmą kartą pastebėjo šią rūšį pamanė, kad tai kikilis. Džonas Gouldas oficialiai aprašydamas Č. Darvino surinktus pavyzdžius ir sutikdamas su juo šią rūšį priskyrė kikilių (*Fringilla*) genčiai. 1841 m. Dž. Gouldas pakeitė savo nuomonę ir mažąją dirvinę starta kartu su dar penkiomis rūšimis priskyrė naujai dirvinių startų (*Geospiza*) genčiai.

*Geospiza* yra sudurtinis graikų kalbos žodis, *geo-* reiškia *žemė*, *-spiza* – *kikilis*, *fuliginosa* lotynų kalba reiškia *suodinas*.

;Sinonimai:

* *Geospiza fulginosa fulginosa* Stotz et al. (1996)

## Šaltiniai
Raseinių hipodromas

**Raseinių hipodromas** – hipodromas, esantis Dumšiškiuose, prie kelių  ir  sankirtos Raseinių rajone, skirtas organizuoti lygiosioms žirgų lenktynėms.

2014 m. baigtas renovuoti hipodromas yra vienintelis Baltijos šalyse, tinkantis organizuoti lygiąsias žirgų lenktynes. Raseinių hipodrome yra du bėgimo takai (žolės ir smėlio), įstiklinta tribūna, įrengta per 1500 sėdimų vietų žiūrovams, yra starto mašina.

## Istorija
Raseinių hipodromas įrengtas 1989 m. per pirmąją Lietuvoje Olimpinę dieną. Tačiau žirgų sporto renginiai Lietuvoje neišpopuliarėjo, hipodromas iki 2006 m. nebuvo naudojamas. Tais metais Raseinių hipodrome vėl pradėtos rengti žirgų lenktynės.

LR ūkio ministerijos užsakymu 2008 m. parengtoje Lietuvos hipodromų plėtros studijoje Raseinių hipodromas įvardintas kaip vienas iš nedaugelio veikiantis ir vienas perspektyviausių. 2009–2013 m. sulaukus Europos Sąjungos struktūrinės paramos hipodromas renovuotas ir pertvarkytas. Renovacijai Europos Sąjunga skyrė daugiau nei 4 mln. litų. Siekiant organizuoti tarptautines lygiąsias žirgų lenktynes buvęs žirgų bėgimo tako ilgis prieš renovaciją – 1050 m – buvo per trumpas. Projekto metu rekonstruoti ir įrengti du žirgų bėgimo takai po 1000 m, rekonstruotos tribūnos, padidinant žiūrovų skaičių iki 1534 vietų.

Po renovacijos pirmosios lygiosios žirgų lenktynės Raseinių hipodrome įvyko 2014 m. birželio 1 d.

## Šaltiniai

## Nuorodos

* Oficiali svetainė
Savitoji varža

**Savitoji varža** – laidininko priešinimasis elektros srovės tekėjimui. Savitoji varža priklauso nuo medžiagos savybių, temperatūros. Tai atvirkščias dydis elektriniam laidumui.

Savitoji laidininko varža:
ρ = ρ0 (1 + αt);

ρ – savitoji t °C temperatūros laidininko varža
ρ0 – savitoji 0 °C temperatūros laidininko varža
α – temperatūrinis varžos koeficientas.
Rusiški keiksmažodžiai

**Rusiški keiksmažodžiai** (; , *matyuky*) – nešvankūs rusiški žodžiai, sutinkami rusų ir kitose slavų kalbose, taip pat ir Lietuvoje. Keturi stipriausi ir dažniausiai vartojami rusiški keiksmažodžiai yra chui (, ), pyzdà (pagal Lietuvių kalbos žodyną, ), jebat (, ) ir blet/bliat
(, ).

## Nuorodos
* Razauskas, Dainius. Rusiški keiksmažodžiai. ''Liaudies kultūra'', 1999, Nr. 1 (64), p. 30–35.

## Šaltiniai
Deadpool (filmas)

**Deadpool** – 2016 m. JAV fantastinis filmas apie Marvel komiksų antiherojų Dedpulą. Tai yra aštuntasis Iksmenų serijos filmas. Filme pagrindinis veikėjas Veidas Vilsonas nori atkeršyti Fransiui Frymanui, kuris jį pavertė nepažeidžiamu mutantu.

Filmo premjera JAV įvyko 2016 m. vasario 4 d., o Lietuvoje – 2016 m. vasario 12 d.

## Aktoriai
: *Aktorius&nbsp;– vaidmuo*
* Ryan Reynolds – Veidas Vilsonas (Dedpulas)
* Morena Baccarin – Vanesa
* Ed Skrein – Frencis Frymanas/Ajaksas
* T.J. Miller – Vyzelis
* Gina Carano – Angel Dust
* Leslie Uggams – Akloji Al
* Brianna Hildebrand – Negasonikė Pauglė Kariaveidė
* Stefan Kapičić – Kolosas
* Karan Soni – Dopinderis

## Nuorodos
* Oficialus puslapis anglų kalba
* 
* ''Deadpool'' svetainėje Metacritic
* ''Deadpool'' svetainėje Rotten Tomatoes
*
Vaitspiritas

**Vaitspiritas** – skystųjų angliavandenilių mišinys, gaunamas iš naftos. Vartojamas kaip lakų ir dažų tirpiklis.

Tai skaidrus bespalvis skystis, kurio lydymosi/užšalimo temperatūra 220 °C.

## Šaltiniai
Žaliasis žibintas

**Žaliasis Žibintas** () – 2011 m. JAV fantastinis filmas apie DC Comics komiksų superherojų Žaliąjį žibintą. Filmą režisavo Martin Campbell, parašė Greg Berlanti ir komiksų rašytojai Michael Green su Marc Guggenheim, vėliau ši istorija buvo perrašyta Michael Goldenberg.

Filme pagrindinis veikėjas Helas Džordanas įgauna supergalias naudodamasis žiedu ir privalo susigrumti su Paralaksu, kuris nori pakeisti jėgų balansą visatoje.

Filmo premjera JAV įvyko 2011 m. birželio 16 d.

## Aktoriai
: *Aktorius&nbsp;– vaidmuo*
* Ryan Reynolds – Helas Džordanas / Žaliasis žibintas
* Blake Lively – Carol Ferris
* Mark Strong – Sinestro
* Tim Robbins – Senator Hammond
* Peter Sarsgaard – Hector Hammond
* Angela Bassett – Dr. Amanda Waller
* Temuera Morrison – Abin Sur
* Jay O. Sanders – Carl Ferris

## Išnašos

## Nuorodos
* Oficialus puslapis anglų kalba
* 
* ''Žaliasis žibintas'' svetainėje Metacritic
* ''Žaliasis žibintas''  svetainėje Rotten Tomatoes
*
Ijo vulkanologija

**Ijo vulkanologija** – lavos srovių, ugnikalnių ir vulkanizmo Ijo paviršiuje mokslinės studijos. Ijo yra vienas iš Jupiterio palydovų. Ijo vulkaninę veiklą 1979 m. pastebėjo praskrendančio Voyager 1 fotografijos specialistė Linda Morabito. Daugiau nei 150 aktyvių vulkanų buvo pamatyta praskrendančių erdvėlaivių (Voyager, Galileo, Cassini ir New Horizons) Ijo nuotraukose bei astronomų nuo Žemės paviršiaus. Pagal visas surinktas nuotraukas sprendžiama, kad Ijo paviršiuje yra iki 400 tokių vulkanų. Ijo yra vienas iš vos keturių Saulės sistemos kūnų (planetų ar palydovų), ant kurių paviršiaus buvo pastebėti aktyvūs vulkanai (kiti – Žemė, Saturno palydovas Enceladus ir Neptūno palydovas Tritonas.

## Šaltiniai
Miškiniai kikiliai

**Miškiniai kikiliai** (*Camarhynchus*) – tanagrinių (*Thraupidae*) šeimos gyvūnų gentis. Šios genties paukščiai aptinkami tik Galapaguose. Anksčiau buvo priskiriama startinių (*Emberizidae*) šeimai.

;Rūšys

* Didysis miškinis kikilis (*Camarhynchus psittacula*) Gould, 1837
* Geninis miškinis kikilis (*Camarhynchus pallidus*) P. L. Sclater & Salvin, 1870
* Mangrovinis miškinis kikilis (*Camarhynchus heliobates*) Snodgrass & Heller, 1901
* Mažasis miškinis kikilis (*Camarhynchus parvulus*) Gould, 1837
* Vidutinis miškinis kikilis (*Camarhynchus pauper*) Ridgway, 1890

## Galerija

Camarhynchus parvulus.jpg|Mažasis miškinis kikilis
Camarhynchus psittacula.jpeg|Didysis miškinis kikilis
Camarhynchus heliobates.png|Mangrovinis miškinis kikilis

## Šaltiniai
Priemenė

**Priemenė** (arba ***priesienis***) – lietuvių tradicinio gyvenamojo namo patalpa, esanti prie laukųjų durų. Aukštaičių viengalėje dūminėje pirkioje tai buvo viena iš patalpų, o nuo XIX a. – dvigalių pirkių vidurinė patalpa.

Priemenėje yra užlipimas (laiptai ar kopėčios) ant aukšto, laikomi įvairūs rakandai (auseklis, skrynia, indauja, piesta, kartais girnos). Iki XX a. pr. Dzūkijos ir Suvalkijos priemenėse šertos kiaulės. XX a. pr. priemenė pradėta dalinti: Aukštaitijoje ir Suvalkijoje nuo priemenės atitverta virtuvė bei pirkaitė, Žemaitijoje – kaminu perskirta į gerąją ir prastąją priemenes.

Dabar priemenę atitinka koridorius. Tai patalpa kasdieniams drabužiams, apavui laikyti, gali būti sustatomos kokios nors spintos.

## Šaltiniai
Priegodas

**Priegodas** arba **Priepodas** – ežeras Lietuvoje, Anykščių rajone, 5,5 km į vakarus nuo Svėdasų, rytinėje Šimonių girios dalyje.

Telkšo rininės kilmės duburyje. Nusidriekęs iš šiaurės į pietus 1,0 km, plotis siekia 0,24 km. Altitudė 104 m. Ežero gylis – 5 m. Krantai žemi, daug kur pelkėti. Ežeras nenutekantis, priklauso Šventosios upės baseinui.

Apyežerė negyvenama. Toliau į šiaurę yra Ertėjų kaimavietė. Šalia ežero yra paminklas partizano Antano Starkaus–Montės atminimui. Prie ežero yra įrengtos 2 stovyklavietės.

Ežere netoli kranto veisiasi geltonkojai sukučiai, iš žuvų – ešeriai, lynai, kuojos, karpiai, lydekos.

Pro Priegodo ežerą miško keliu važiuojant, galima patekti prie kito Šimonių girios Denionių ežero.

Ežerėvardis *Príegodas* laikomas priesagos *prie-* vediniu nuo *godas* („varnalėša, rūgštynė, ežeinis“).

## Šaltiniai
Priedzūkis

**Priedzūkis** – etninis–kalbinis kraštas pietų Lietuvoje, apimantis Prienų rajono pietrytinę ir Alytaus rajono šiaurinę dalis: plotą tarp Balbieriškio, Jiezno, Užuguosčio, Alytaus, Ūdrijos ir Butrimonių. Čia gyvenantys pietų aukštaičiai kalba patarme, turinčią daug dzūkų tarmei būdingų bruožų. Būtojo kartinio vns. I asm. nevartoja afrikatų č ir dž („ma**ti**au“, „ro**di**au“ vietoje „ma**či**au“ ar „ro**dž**iau“), tariamosios nuosakos vns. I ir II asm. lytys kaip dzūkų („bū**tau**“, „saky**tai**“ vietoje „bū**čiau**“, „saky**tum**“), vietoje šaknyje esančių nosinių *ę* ir *ą* taria *į* ir *ų* („k**į**stie“, „k**ų**snis“ vietoje „k**ę**sti“, „k**ą**sti“). Punios, Jiezno, dalinai Butrimonių apylinkių gyventojai labai atvirai taria dvibalsį *uo* („d**va**na“ vietoj „d**uo**na“).

## Šaltiniai
Priedainis

**Priedainis** (arba ***refrenas***) – dainos dalis, atsikartojanti per visą tekstą, turinti apibrėžtą tekstą ir vietą eilutėje arba posme.

Tai labai archajiška dainos struktūrinė dalis, gerai žinoma lietuvių liaudies muzikoje. Priedainiai ypač svarbūs sutartinėse, bet gausūs ir karo, darbo, apeiginėse, vaišių dainose, lopšinėse, dainuojamuosiuose pasakų intarpuose. Priklausomai nuo dainos žanro skiriasi ir priedainiai: pvz., šienapjūtės dainose tai bus *valioj*, ganymo dainose – *rido, ralio, generalio*, Kalėdų, Advento dainose – *leliumai, leliumoj, kalėda*, lopšinėse – *liūlio, čiūčia, lioj liuli*, rugiapjūtės vakaro dainose – *rūta žalioji* ir kt. Dažnai tokie priedainiai yra onomatopėjos.

## Šaltiniai
Surdegio Šv. Dvasios cerkvė

**Surdegio Šv. Dvasios cerkvė** – buvusi stačiatikių cerkvė Anykščių rajone, Surdegio miestelyje. 1918 m. paversta katalikų bažnyčia, vėliau pakeičiant jos išvaizdą (nuimtas vienas bokštas, pertvarkytas interjeras).

Šiuo metu išlikę buvusio Surdegio stačiatikių Šv. Dvasios vyrų vienuolyno pastatai, atnaujinta šventoriuje stovinti Dievo Motinos ikonos koplyčia.

## Istorija

1510 m. vietos dvarininkas bajoras Bogdanas Staveckis pastatė medinę cerkvę. Pagal padavimą, 1530 m. rugpjūčio 15 d. virš šalia šios cerkvės tryškusio šaltinio apsireiškusi Švč. Mergelė Marija. Šio įvykio garbei Biržų seniūnas Aleksejus Fiodorovičius pastatė Švč. Trejybės cerkvę. Spaudoje minima, kad 1614 m. Surdegyje tikrai buvo rusas šventikas (popas). 1625 m. (kitais duomenimis, 1612 m.) vietoj medinės buvo pradėta statyti nauja mūrinė cerkvė. Statyba užbaigta 1636 m. 1625–1636 m. buvo pastatyti mūriniai vienuolyno rūmai. Cerkvėje saugota stačiatikių stebuklinga laikyta Surdegio Dievo Motinos ikona.

1807 m. pastatytame vienuolyno vyresniojo gyvenamajame pastate įsikūrė kita, vadinamoji namų Mergelės Marijos Ėmimo į dangų cerkvė. 1812 m. vietoje sunykusios mūrinės cerkvės, kurį laiką buvusios parapine, buvo pastatyta nauja – Šv. Dvasios cerkvė (dabar – Surdegio Švč. Mergelės Marijos Ėmimo į dangų bažnyčia).

## Šaltiniai
* 

## Nuorodos
* Sąrašas:Lietuvos stačiatikių bažnyčios
* Osvaldas Janonis. Surdegio kalendorius 2016 metams
Gianni Infantino

**Gianni Infantino** (pilnai ***Giovanni Vincenzo Infantino***; g. 1970 m. kovo 23 d. Brige, Valė kantone, Šveicarijoje) – šveicarų sporto administratorius, devintasis FIFA prezidentas, 2016 m. pakeitęs susikompromitavusį Sepp Blatter.

## Biografija

G. Infantino gimė Šveicarijoje, yra italų kilmės. Pagal išsilavinimą teisininkas, baigęs Fribūro universitetą, turi advokato diplomą. Gimtosios kalbos – italų, prancūzų, Šveicarijos vokiečių, taip pat moka anglų, ispanų, portugalų, arabų kalbas. Vedęs, turi 4 vaikus. Buvęs UEFA generalinis sekretorius, plačiai žinomas dėl savo dalyvavimo UEFA burtų traukimo ceremonijose.

2016 m. kovo 26 d. Ciuriche vykusio neeilinio FIFA Kongreso metu naujuoju prezidentu tapo po dviejų balsavimo ratų, laimėdamas prieš Bahreino šeichą Salmaną bin Ebrahimą al-Khalifa. G. Infantino žada įvykdyti reformas korupcijos ir skandalų purtomoje FIFA, ragina padidinti pasaulio čempionate dalyvaujančių komandų skaičių nuo 32 iki 40, ženkliai padidinti nacionalinių futbolo asociacijų finansavimą. Lietuvos atstovas taip pat atidavė balsą G. Infantino naudai.

## Šaltiniai

## Nuorodos
* G. Infantino paskyra ''Twitter''
* FIFA oficiali svetainė: G. Infantino biografija
Juozas Blaževičius

**Juozas Blaževičius** (g. 1949 m. gruodžio 30 d. Ignalinos rajone) – Lietuvos teisininkas.

## Biografija
1985 m. baigė SSRS VRM aukštąją milicijos mokyklą.

1969–1983 m. Vilniaus miesto vidaus reikalų valdybos Valstybinės automobilių inspekcijos Atskiro kelių patrulinės tarnybos diviziono Kelių priežiūros tarnybos inspektorius. 1983–1986 m. Valstybinės inspekcijos tarprajoninės registracijos egzaminų poskyrio prie Vilniaus miesto vidaus reikalų valdybos viršininkas, 1986–1991 m. – inspekcijos respublikinės registracijos-egzaminų poskyrio prie Lietuvos Respublikos vidaus reikalų ministerijos viršininko pavaduotojas.

1991–1996 m. Vilniaus miesto vyriausiojo policijos komisariato Kelių policijos Transporto inspekcijos sektoriaus komisaras inspektorius, 1996–1998 m., 1999–2001 m. – komisariato Kelių policijos komisaras. 1998–1999 m. Vilniaus miesto vyriausiojo policijos komisariato Kelių policijos komisaras-vyresniojo komisaro pavaduotojas.

2001–2003 m. Lietuvos viešosios policijos biuro Eismo priežiūros tarnybos vyresnysis komisaras, 2003–2005 m. Policijos departamento Valdymo vyriausiosios valdybos Viešosios tvarkos ir eismo priežiūros valdybos Eismo priežiūros skyriaus viršininkas.

Nuo 2005 m. valstybės įmonės „Regitra“ Egzaminų metodikos skyriaus vyresnysis specialistas.

## Šaltiniai
Agastja

**Agastja** () – senovės vedų rišis, kuriam priskiriama įvairių „Rigvedos“ giesmių autorystė.

Vėlesnėje epų ir puranų tradicijoje Agastja laikomas Vasišthos broliu, Mitros-Varunos ir Urvašės sūnumi. Savo asketinėmis galiomis Agastja susikūręs sau žmoną Lopamudrą. Jos prašymu Agastja atėmė daitjo Ilvalos turtus, o patį brahmanų priešą Ilvalą sudegino savo žodžiu. „Mahabharatoje“ rišis vaizduojamas kaip ištikimas devų sąjungininkas kovoje prieš asurus. Tris pasaulius užvaldžiusį karalių Nahušą jis pavertęs dievu ir į sostą grąžinęs Indrą. Agastja išgėręs vandenyną, kurio dugne slėpėsi asurai, ir taip padėjęs devams juos nugalėti. Kita istorija pasakoja, kad Vindhjos kalnai išaugę taip, kad atsirėmę į dangų ir trukdę saulės bei mėnulio eigai. Tada devų prašymu Agastja įtikinęs kalnus nusilenkti, kad jis galėtų nueiti į pietus. Jis iš ten taip ir negrįžęs, o kalnai palikę pasilenkę.

Pietų Indijoje Agastja tapatinamas su ***Agatijaru*** (). Tai viduramžių tamilų karalių globėjas ir guru. Jam priskiriama pirmoji tamilų kalbos gramatika *Agattijam* (neišliko). Vienas iš 12 Agatijaro mokinių Tolkapijanaras laikomas seniausios išlikusios tamilų kalba gramatikos *Tolkappijam* (IV–V a.) autoriumi. Rišio buveine laikomas šventas Podžio kalnas. Agastjos (Agatijaro) kultas išplitęs Pietryčių Azijos kraštuose.

Tarp tamilų Agatijaras turi kultūrinio didvyrio bruožų. Agastjos nukeliavimas į pietus galimai žymi brahmaniškos arijų kultūros pernašą į dravidų kraštus.

## Šaltiniai
Ahamkara

**Ahamkara** ( – „savikūra, ašainumas“) – hinduizmo filosofinė sąvoka: pojūtis, leidžiantis individui susivokti esant savarankišku asmeniu.

Dualistinėje sankhjos sistemoje ahamkara nusako vieną pirmapradės materijos (prakritės) pakopų. Veikiant ahamkarai, nesusaistyta siela susitapatina su tikrovės suvokimu bei patyrimu ir, patekusi į materiją, įtraukiama į atgimimų ratą (samsarą), todėl sankhjos ir jai artimos jogos mokyklos pabrėžia būtinybę įveikti ahamkarą, taip išsivaduojant iš materialiosios pojūčių tikrovės (majos).

Ahamkarą Vakarų psichologijoje iš dalies atitinka ego.

## Šaltiniai
Girija (upė)

**Girija** – upelis Lietuvoje, Vilniaus rajone; Žalesos kairysis intakas. Išteka iš Girijos ežero pietrytinio galo, kerta Vilniaus–Utenos plentą, teka per Radžiulių, Žalesos kaimus. Teka į pietryčius, prateka Maišiagalos–Nemenčinės kelią.

Nuo 4 km iki žiočių reguliuota. Upelio dugnas daugelyje vietų plaunamas, formuojasi savigrinda, vietomis dugne auga žolės.

Upėvardis kilęs nuo žodžio *giria, girė* („didelis miškas“).

## Šaltiniai
Ahimsa

**Ahimsa** ( „nekenkimas, nežudymas“) – etinis principas džainizme, budizme ir hinduizme. Tai atsisakymas naudoti prievartą, siekiama mintimis, žodžiais bei veiksmais nesukelti fizinio ir dvasinio skausmo.

Ahimsos principą iškėlė džainų asketai. Pasak džainų, žmonių, gyvūnų, negyvosios materijos, net atomų esmė yra gyvybė (*jīva*), todėl nenorėdami sužaloti ar sunaikinti kokios nors gyvos būtybės džainizmo išpažinėjai imasi visų priemonių, mažinančių prievartą: jie nevalgo jokios mėsos, kiaušinių, šakniagumbių, nuo vabzdžių kelią pasišluoja šluotele ir ryši ant burnos skepetą. Ahimsa jiems reiškia gerą karmą ir išsilaisvinimą iš atgimimų rato. Vėliau ahimsa prarado savo pirminę motyvaciją, sąvokos reikšmė išsiplėtė.

Budizme ahimsa laikomi visi moraliniai priesakai: draudimas žudyti, prievartauti, vogti, meluoti, šmeižti, šiurkščiai kalbėti, skleisti paskalas, geisti svetimo turto, puoselėti piktą valią ir klaidingas pažiūras. Visose budistinės kultūros šalyse remiantis ahimsa vienuoliams privalomas vegetarizmas.

Mahatma Gandis ahimsos principą (nesipriešinti blogiui smurtu) pritaikė Indijos išsivadavimo judėjime.

## Šaltiniai
Alvarai

**Alvarai** ( „pasinėrę į dievą“) – tamilų vaišnavų šventųjų grupė, ekstatinėmis giesmėmis garbinusi Višnų. Priklausė įvairioms kastoms ir gyvavo VII–IX a. Išskiriama 12 žymiausių alvarų, iš kurių svarbiausias – šudra Namalvaras (VIII a.), kuris 16 metų buvo nugrimzdęs į ekstazišką transą. Jis savo religinius jausmus ragino reikšti šokinėjimu, dainavimu, šaukimu.

X a. pirmasis šrivaišnavų mokytojas Nathamunis iš alvarų giesmių ir poemų sudarė rinkinį „Keturių tūkstančių himnų antologija“, pramintą „tamilų Veda“. Ji turėjo įtakos Ramanudžos (1017–1137 m.) ortodoksinei šrivaišnavizmo teologijai.

## Šaltiniai
Straipsnis (reikšmės)

**Straipsnis** gali reikšti:

* Straipsnis – analitinis žurnalistikos žanras, kuriam būdinga reiškinių, problemų analizė, nuoseklus, loginis minties plėtojimas, visuomenės gyvenimo dėsningumų atskleidimas.
* Mokslinis straipsnis – mokslo įstaigoje parengtas ir moksliniame žurnale išspausdintas straipsnis, kuriame pateikiami mokslinių tyrimų rezultatai ar vertinga ankstesnių rezultatų analizė.
Anandamaji Ma

**Anandamaji Ma** ( g. 1896 m. balandžio 30 d. – m. 1982 m. rugpjūčio 27 d.) – Bengalijos hinduistų dvasinė mokytoja (guru).

Gimė kaip Nirmala Sundari Devi () Bengalijoje, dabartinio Bangladešo žemėse, skurdžioje šeimoje. Mirus motinai buvo ištekinta, gyveno dieverio namuose, pasižymėjo savo meditatyvia būkle. Vieno vietinio žmogaus pradėta vadinti „motina“ (*Mā*). 1922 m. įsišventino į dvasinį kelią. Nestudijavo šventraščių, išsivadavimą pasiekė 6 metus savarankiškai praktikavusi jogą. Tikrąjį vardą pakeitė į Anandamaji Ma, nusakantį jos tapatybe su Šakte (dieviškąja motina). Teigiama, kad ji turėjusi gebėjimą pranašauti, gydyti prisilietimu, daryti stebuklus. Turėjo kelis milijonus sekėjų.

Anandamaji Ma ašramai veikia Rišikeše ir Varanasyje.

## Šaltiniai
Ardžanas

**Ardžanas** (, g. 1563 m. – m. 1606 m. gegužės 30 d.) – penktasis ir pats žymiausias sikhų guru, pirmasis sikhų kankinys.

Buvo ketvirtojo guru Ram Daso sūnus. 1581 m. mirus tėvui tapo didžiuoju guru. Sudarė sikhų šventraštį Adi Granthą, baigė statyti sikhų svarbiausią šventyklą – Auksinę šventyklą Amritsare. Valdant Mogolų imperatoriui Akbarui, sikhizmas klestėjo, siuntė misijas, Ardžanas Amritsarą padarė reikšmingu prekybos centru.

Mogolų valdovu tapęs Džahangyras buvo priešiškai nusiteikęs prieš Ardžaną ir jo tikėjimo plėtrą Pandžabe. Jis sikhų guru laikė hindu, besitaikančiu į musulmonų šventuosius. Ardžanas pateko į nemalonę, buvo apkaltintas išdavyste ir, atsisakęs atsiversti į islamą, buvo nužudytas (išvirtas gyvas).

## Šaltiniai
Vidutinis miškinis kikilis

**Vidutinis miškinis kikilis** (*Camarhynchus pauper*) – tanagrinių (*Thraupidae*) šeimos paukščių rūšis. Šios rūšies paukščiai aptinkami tik Galapaguose, Floreanos saloje. 

Lizdus suka *[[Scalesia pedunculata]]* medžiuose. Deda 2–3 kiaušinius, perinami maždaug 12 dienų. Jaunikliai maitinami abiejų tėvų apie 14 dienų kol apsiplunksnuoja.

## Šaltiniai
P. Grice pokalbio taisyklės

**P. Grice pokalbio taisyklės** – Polo Graiso suformuluotos pragmatikos taisyklės, skirtos aprašyti racionalų bendravimą.

Graisas suformulavo keturias taisykles:

# Kiekybės
# Kokybės
# Tinkamumo
# Aiškumo.

Kiekybės taisyklė reikalauja, kad pasisakymu būtų suteikiama tiek informacijos, kiek reikia, ir kad informacijos nebūtų pateikta per daug.

Kokybės taisyklė reikalauja sakyti tiesą. Graisas čia dar išskiria porą taisyklių: draudžiančią sakyti tai, kuo nėra įsitikinta, ir draudžiančią sakyti tai, kam neturima pakankamai įrodymų.

Tinkamumo taisyklė draudžia nukrypti nuo temos.

Aiškumo taisyklė reikalauja kalbėti suprantamai. Į ją įeina keturios papildomos taisyklės, reikalaujančios vengti neaiškumų, dviprasmybių ir daugžodžiavimo bei kalbėti nuosekliai.

## Išnašos
Devynbalsiniai kikiliai

**Devynbalsiniai kikiliai** (*Certhidea*) – tanagrinių (*Thraupidae*) šeimos paukščių gentis. Šios genties paukščiai aptinkami tik Galapaguose.

;Rūšys

* Devynbalsinis kikilis (*Certhidea olivacea*) Gould, 1837
* *[[Certhidea fusca]]* Sclater & Salvin, 1870

## Šaltiniai
Travis Fimmel

**Travisas Fimelis** (*Travis Fimmel*; g. 1979 m. liepos 15 d.) – Australijos aktorius, buvęs modelis. Geriausiai žinomas kaip mados namų „Calvin Klein“ veidas, taip pat už vaidmenis TV serialuose „The Beast“ ir „Vikingai“.

## Biografija
T. Fimelis gimė netoli Ečukos, Viktorijos valstijoje. Turi angliško ir vokiško kraujo. Paauglystėje trokšdamas tapti profesionaliu australiškojo futbolo žaidėju, T.Fimelis persikėlė į Melburną žaisti už miesto klubą „St Kilda FC“ AFL lygoje, bet dar prieš sezono pradžią lūžusi koja užkirto jam kelią. Jis buvo pakviestas studijuoti komercinę architektūrą ir inžineriją RMIT universitete, bet nusprendė išvykti užsienin.

2002 m. T. Fimelis pasirašė kontraktą su modelių agentūra „LA Models“, praktiškai neturėdamas pinigų, ir vėliau tapo pirmuoju vyru pasaulyje, sudariusiu šešiaženklės sumos sandorį dirbti modeliu vieneriems metams išskirtinai mados namams „Calvin Klein“. Aktorystės meno Travisas mokėsi Holivude pas Ivana Chubbuck. 2003 m. nusifilmavo „Warner Bros.“ seriale „Tarzanas“. Vėliau vaidino įvairaus spektro vaidmenis tiek mažajame, tiek didžiajame ekranuose.

## Išnašos

## Nuorodos
*
Katheryn Winnick

**Katerina Vinik** (*Katheryn Winnick*, tikras vardas – *Katerena Anna Vinitska*; g. 1977 m. gruodžio 17 d.) – ukrainiečių kilmės Kanados aktorė. Geriausiai žinoma už vaidmenis filmuose „Amusement“ (2008), „A Glimpse Inside the Mind of Charles Swan III“ (2012) ir „The Art of the Steal“ (2013) bei televizijos serialuose „Kaulai“ (2010) ir „Vikingai“ (2013–2020).

## Išnašos
Tolajus

**Tolajus** (, ) – kiškinių (*Leporidae*) šeimos žinduolis, mažesnis už pilkąjį kiškį. Tolajus gyvena Centrinės Azijos pusdykumėse, dykumose, stepėse ir kalnuose. Jo arealas apima Turkmėniją, Kazachiją, Kirgiziją, Uzbekiją, Tadžikiją, Afganistaną, Iraną, visą pietinę Sibiro dalį, Mongoliją, Šiaurės Rytų Kiniją.

## Fizinės savybės

Kūno ilgis siekia 40–58 cm, svoris – ne daugiau dviejų ar trijų kilogramų. Spalva mažai skiriasi nuo pilkojo kiškio, tik ausys ir galva tamsesni. Tolajaus krūtinė ir pilvas balti, viršutinė uodegos dalis tamsi su baltų plaukų kuokštu gale, o apačia balta. Žieminis kailis šiek tiek šviesesnis nei vasarinis.

## Buveinė

Gyvenamoji buveinė – dykumos ir pusdykumės, tolajus paplitęs ir kalnų stepėse. Įsikuria ir aukšta žole apaugusiose vietose, ypač kur auga nedidelės medžių grupės, krūmynuose, miškų pakraščiuose, miško pievose, drėkinamuose dirbamuose laukuose. Kalnuose tolajai gyvena plačiuose upių slėniuose.

Tolajai yra sėslūs, migruoja nedideliais atstumais, ieškodami maisto, poravimosi sezono metu bei esant nepalankioms klimato sąlygoms. Jei nėra jokių sunkumų, tolajai gyvena maždaug 2 hektarų plote, kuriame turi keletą poilsio ir maitinimosi vietų.

## Veisimasis

Šiaurinėje gyvenamojo arealo dalyje jauniklius veda 1–2 kartus per metus, pietinėje – net keturis kartus per metus. Veisimosi tarpsniu paskui rujojančią patelę bėgioja 3–5 patinai, kurie pešasi. Patelė vaikuojasi praėjus 45–50 dienų nuo apvaisinimo. Gali susilaukti nuo vieno iki devynių jauniklių.

Kiškiukus veda nedidelėje, išraustoje, gerai užmaskuotoje duobutėje arba švilpikų urvuose. Pirmas kelias dienas mažyliai praleidžia kartu, o vėliau gyvena pavieniui, maitinami patelės. Jauni kiškučiai subręsta 6–8 mėnesių.

## Mityba

Minta žoline augalija, jaunais krūmų ir medžių ūgliais. Pavasarį graužia augalų šaknis, medžių ir krūmų šakeles. Baigiantis vasarai, kai ateina laikas kaupti riebalų atsargas, nemažą pašaro dalį sudaro grūdai ir sėklos. Žiemą, jei sniego sluoksnis storas ir per jį negalima prisikasti iki žolės, šie žvėreliai minta medžių šakelėmis ir žieve.

## Šaltiniai

* *Dykumų kiškis tolajus*. Žurnalas apie gamtą. 2015, nr. 3 (69)
Ašvatha

**Ašvatha** () – Indijos mitologijos pasaulio medis. Minimas „Atharvavedoje“, upanišadose, puranose. Atitinka maldyklinį fikusą (*Ficus religiosa*). „Bhagavadgytoje“ ašvathos, kaip apversto medžio (*arbor inversus*), simboliu remiasi Krišna: amžinoji ašvatha auga šakomis į žemę, o šaknimis į viršų. Agnihotros apeigoms ugnis įžiebiama su ašvathos mediena.

## Šaltiniai
Avidja

**Avidja** ( „nevydimas, nežinojimas, nematymas“) – Indijos filosofijos sąvoka, reiškianti neišmanymą. Pagal advaita vedantos mokymą, avidja yra apgaulingas suvokimas, kad dvasinė savastis (atmanas) skiriasi nuo aukščiausiosios tikrovės (Brahmano). Budistams avidja – savo tikrosios prigimties ir gyvenimo prasmės nesuvokimas, sukeliantis kančią.

## Šaltiniai
Šarūnas Laužadis

**Šarūnas Laužadis** (1951 m. rugsėjo 27 d., Švenčionyse) – Lietuvos visuomenės, kultūros ir politikos veikėjas, rašytojas, žurnalistas, nusipelnęs aplinkosaugininkas.

## Biografija
1970 m. baigė Švenčionių Zigmo Žemaičio vidurinę mokyklą, 1975 m. Vilniaus inžinerinį statybos institutą (dabar Vilniaus Gedimino technikos universitetas), kėlė kvalifikaciją Vokietijoje (1999 m.), Izraelyje (2002 m.).

1975–1992 m. dirbo Kolūkių statybos projektavimo institute, 1992–1993 m. Miškų ūkio ministro atstovas spaudai, 1993–1997 m. Lietuvos banke, 1997–1998 m. Žemės ir miškų ūkio ministro atstovas spaudai, 1998–2010 m. Žemės ūkio ministerijoje, 2010–2015 m. VĮ Nemenčinės miškų urėdijoje, 2013–2014 LR Seimo kanceliarijoje, 2015–2017 m. VšĮ Vilniaus informacijos centras, dėstė Vilniaus inžineriniame statybos ir Mokytojų kvalifikacijos kėlimo institutuose.

## Veikla

Dalyvavo Lietuvos persitvarkymo sąjūdžio veikloje, klubo „Švenčionija“ (1991 m.) ir ąžuolų globėjų bendrijos „Ąžuolynas“ (1992 m.) įkūrimo iniciatorius, 1993–2012 m. laikraščio „Ąžuolas“ , 1995–1998 m. laikraščio „Tautininkų žinios“ redaktorius, 1993–1995 m. paruošė programą naujam dėstomam dalykui mokyklose „Lietuvos miškai“, bendradarbiavo regioninėje spaudoje, leidiniuose „Atgimimas“, „Lietuvos aidas“, „Respublika“, „Ūkininko patarėjas“, „Valstiečių laikraštis“, „Ekonomika ir visuomenė“, „Katalikų pasaulis“, „Mūsų girios“ ir kt. Paskelbė per 400 straipsnių aplinkosaugos, etninės kultūros, regionų plėtros ir kt. temomis, rengė pirmuosius nacionalinius teisės aktus agrarinės aplinkosaugos srityje.

Lietuvos žurnalistų sąjungos narys, Lietuvos nepriklausomųjų rašytojų sąjungos narys, portalo DELFI bendradarbis.

## Bibliografija

* Švenčionių krašto legendos (1996 m.)
* Garbusis medi, ąžuole (1996 m.)
* Lietuva – šventų ąžuolų žemė (1997 m.)
* Nalšios žemės paslaptys (1998 m., 2008 m.)
* Lietuvos ąžuolai (1999 m.)
* Ekologija ir etnologija (2000 m.)
* Sakmė apie Merą ir Naglį (2001 m.)
* Sakmė apie Lietuvos ąžuolą (2002 m.)
* Izraelis keliautojo akimis (2004 m.)
* Yra šalis, kur senos pušys ošia (2005 m.)
* Žvilgsnis į Šiaurės ir Vidurio Europos šalis (2005 m.)
* Lietuvos ąžuolo šaknys (2005 m.)
* Nuo Baltijos iki Viduržemio jūros (2006 m.)
* Gyvenamoji aplinka ir ekologija (2007 m.)
* Pažįstama ir dar nežinoma Lietuva (2008 m.)
* Nebaigta sakmė (2008 m.)
* Sveika mityba ir ekologiškas maistas (2010 m.)
* Sakmės ir padavimai apie Nalšios žemę (2017 m.)
*Padavimai apie Lietuvos vietovardžius (2019 m.)
*Nuo Nalšios pateka saulė (2020 m.)
*Lietuvos valstybės fenomenas (2022 m.)

## Šaltiniai
* *Lietuva* IV t., Vilnius, mokslo ir enciklopedijų leidybos centras, 2015.
* Lietuvos žiniasklaidos enciklopedija, 2015
* http://www.vrk.lt/statiniai/puslapiai/rinkimai/416_lt/Kandidatai/Kandidatas68337/Kandidato68337Anketa.html
* http://www.vrk.lt/statiniai/puslapiai/n/rinkimai/seim96/kandvl.htm-16979.htm
* Lietuvos Respublikos aplinkos ministro 2013 m. gegužės 14 d. įsakymas Nr. D1-338
Someone to Watch Over Me

**Someone to Watch Over Me** – trečiasis studijinis škotų atlikėjos Susan Boyle albumas, išleistas 2011 m. lapkričio 1 d. Anot atlikėjos, albume ji perdainuoja savo mėgstamiausias dainas. Taip pat yra keletas originalių dainų, kurias įkvėpė jai parašyti gerbėjų laiškai. Nepaisant to, jog albumas sulaukė nevienodų kritikų įvertinimų, jis debiutavo pirmojoje Jungtinės Karalystės albumų reitingo vietoje, tapdamas trečiuoju Boyle įrašu, pasiekusiu šią viršūnę.

## Dainų sąrašas

## Išnašos
Bhašja

**Bhašja** ( „aptartina, kalbėtina“), senovės Indijoje – išsamus kurios nors mokyklos pagrindinių tekstų komentaras. Bhašja komentarai būdavo skiriami upanišadoms, sūtroms, medicinos, muzikos, literatūros teorijos ir kt. veikalams.

Svarbiausios bhašjos: Patandžalio „Mahabhašja“ (skirta Paninio „Aštuoniaknygei“), Šankaros „Brahmasūtrabhašja“ bei Ramanudžos „Šribhašja“ (abi skirtos brahmasūtroms).

## Šaltiniai
Dašanamiai

**Dašanamiai** ( „dešimtvardžiai“) – hinduistų vienuoliai (sanjasinai), tęsiantys ortodoksinės advaitos vedantos mokyklos tradiciją. Dažniausiai būna šaivai, brahmanai. Vienuoliją IX a. įkūrė žymus hindų teologas Šankara.

Dašanamiai skirstomi į 4 grupes, pagal vienuolijų centrus. Jų vadovai turi šankaračarjos titulą. Įšventinimo metu vienuoliams prie vardo suteikiami titulai pagal vienuolijos pavadinimą (jų yra 10): Bharati, Puri, Sarasvati, Aranja, Vana, Giri, Parvata, Sagara, Tyrtha, Ašrama.

## Šaltiniai